Nr. ................ / .........................

Referitor dosar: 1866/606/02.02.2023

**DECIZIA ETAPEI DE INCADRARE**

**Nr. SB XX din XX.XX.2024**

Ca urmare a solicitării de emitere a acordului de mediu adresate de **PRIMĂRIA SĂLIȘTE** din județul **Sibiu**, oraș **Săliște**, str. **Șteaza**, nr. **9**, înregistrată la **Agenţia pentru Protecţia Mediului Sibiu** cu nr. **1866/02.02.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024 și a completărilor ulterioare, că proiectul **“Pistă biciclete – Săliște-Crinț”**, propus a fi amplasat în județul **Sibiu**, oraș **Săliște**, satul **Crinț**, extravilan DC 66 Săliște-Crinț, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii 292 din 2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, pct. 1, lit. d, pct. 13, lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

c) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii 292/2018:

**1. Caracteristicile proiectului:**

**a) dimensiunea și concepția întregului proiect:**

Amplasamentul proiectului propus se află în extravilanul orașului Săliște, județul Sibiu,conform certificatului de urbanism eliberat de Primăria Orașului Săliște. Sectorul de drum vizat de prezentul proiect este amplasat între orașul Săliște și satul Crinț, extravilan DC 66.

Proiectul propune realizarea de piste de biciclete care să facă legătură între localitățile aparținătoare Orașului Săliște din județul Sibiu. Amenajarea acestor piste de biciclete vor îmbunătății legătura între localitatea Crinț și Orașul Săliște. Prin investiția propusă se facilitează și se îmbunătățesc considerabil legăturile între cele două localități prin creșterea siguranței în trafic, posibilitatea îmbunătățirii vitezei de circulație a autovehiculelor prin eliminarea pericolului pe care-l reprezintă bicicliștii în zona benzilor de circulație.

Sectorul de drum vizat este amplasat între orașul Săliște și satul Crinț, județul Sibiu, are o lungime de aproximativ 17 km in profilul longitudinal de drum, pe marginea căruia se propune amenajarea de piste de biciclete.

In plan pista de biciclete, urmează în general forma aliniamentelor și curbelor drumului comunal DC 66 Săliște – Crinț, întrucât pista se află pe partea stânga a DC 66 drumului comunal DC 66 Săliște- Crinț, se prezintă în plan sub forma unor aliniamente racordate cu curbe arc de cerc cu valori cuprinse între Rmin=5,50 m și Rmax= 300 m.

Investiția se face strict pe spațiul aferent circulației şi nu afectează zone cuprinse în fondul forestier sau spațiile verzi din vecinătăți. Lucrările necesare nu implică tăieri de arbori.

Lungimea drumului pe care se face intervenția este de 17,40 km.

Pista de biciclete ce face obiectul prezentului proiect se află în stânga DC 66, care este un drum comunal de casa tehnica V - cu o bandă de circulație. Se propune următoarea structură rutieră:

• 4 cm strat beton asfaltic BA8 (EB8 rul 50/70)

• 10-15 completare cu piatră spartă;

• 15 cm scarificare și reprofilare;

In profil transversal, pista de bicicliști se va caracteriza prin următoarele elemente geometrice:

|  |  |
| --- | --- |
| * Lățime parte carosabila DC 66 * Lățime acostamente * Lățime platforma DC 66 | 4.00 m – nu face obiectul documentatiei;  0,25-0,50 m – nu face obiectul documentatiei;  4,50-5,00 m - nu face obiectul documentatiei |
| * Lățimea pistei de biciclete | 2.50 m - pentru 2 sensuri de circulatie; |
| * Zona de siguranță * Parapet metalic tip N2 * Rigola triunghiulară din beton * Panta transversală zona acostament * Panta transversală pistă biciclete | 0,50 m între acostament stânga DC 66 sau dreapta DC 66;  Lățime de 324 mm conform AND 593/2014;  Stânga sau dreapta;  4.00% spre zona de preluare a apelor pluviale;  2.00%; |

Parapetul metalic tip N2, se va aplica și pe partea stângă a pistei de biciclete, unde adâncimea debleului (văii) este mai mare de 2,00 m.

Zona de siguranță a pistei are o lățime de 0,35-0,50 m, în care este prevăzut parapet metalic N2.

Acostamentul din stânga pistei sau dreapta pistei are 0,25-0,50 m și este din beton 10 cm C30/37, pe 5 cm nisip sau piatră spartă.

Rigola triunghiulară din beton C30/37 de 10 cm pe 5 cm nisip stânga, dreapta.

In profil longitudinal, pantele pistei de bicicliști sunt cuprinse între 0,15% si 13,72%, aceleași pante cu ale DC 66, care urmează a se moderniza printr-un proiect separat. Pantele DC 66 vor fi aduse la maxim 12%. Pantele peste 12% se întâlnesc pe 230 ml.

In profil transversal pista de bicicliști va avea:

- o parte carosabilă de 2,50 m lățime cu 2 sensuri de circulație;

- un spațiu de siguranță (zona de siguranță) de 0,50 m în care se va instala un parapet metalic tip N2 cu lățimea de 324 mm.

- pistele de biciclete vor avea panta de 2%.

Elemente caracteristice ale zonei proiectate:

* Suprafața piste biciclete: 52292 m2;
* Suprafața acostamente: - de beton 17982 m2;

- din piatra sparta 16826 m2;

* Lungime pistă stânga: 17404 m;
* Ziduri de sprijin tip FAP: 605 ml;
* Lungime rigole betonate: 17377 ml;
* Podețe ϴ400 - 41 buc;
* Podețe ϴ600 - 47 buc;
* Podețe ϴ1000 - 2 buc;
* Camere de liniștire: 49 buc;
* Zone verzi: 8702 m2;
* Parapet siguranță: 17404 ml;
* Parcare: 40 buc;
* Panta transversală pista biciclete: 2.00%;

Semnalizarea rutieră - se vor executa semnalizări rutiere verticale și orizontale conform proiect, norme și normative în vigoare.

*Organizarea de şantier* (grupul social + baza de producţie) se va amplasa într-o zonă de comun acord cu beneficiarul, fiind asigurate căile de acces, sursele de apă, energie electrică, etc., pentru necesităţile şantierului.

Lucrările de organizare de şantier necesare executării lucrărilor de modernizare a străzii vor cuprinde: construcţii şi instalaţii ale antreprenorului care să permită satisfacerea obligaţiilor şi relaţiilor cu beneficiarul, precum şi cele privind controlul execuţiei.

Organizarea de santier va cuprinde: platforme de depozitare și de lucru; un vagon – camp standardizat având destinația birou și magazie de materiale; un pichet PSI dotat cu stingătoare cu spumă și pulbere; containere pentru deșeuri; un grup sanitar de tip fosă ecologică; amenajarea unor incinte îngrădite pentru depozitarea materialelor de construcții și amplasarea unor barăci necesare personalului muncitor; câte o zonă de parcare pentru autovehicule și utilaje.

Containerul birou va fi dotat cu mobilier și aparatură specifică și va fi conectat la utilități funcționale – energie electrică, comunicații. Pentru lucrători sunt prevăzute spații pentru echipare/dezechipare. Acestea sunt special amenajate în containerul vestiar.

Organizarea de șantier se va îngrădi perimetral cu împrejmuiri continue, periodic se va verifica continuitatea, starea tehnică și de securitate a împrejmuirilor șantierului astfel încât să fie preîntâmpinat orice acces neautorizat în incintă.

Conform avizului de gospodărire a apelor nr. SB 99 din 24.07.2023 emisă de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române: apele pluviale vor fi colectate prin sistemul de șanțuri și rigole proiectat și vor fi deversate în exteriorul pistelor de biciclete, către rețeaua hidrografică zonală, cu ajutorul a 82 de podețe trasversal.

Pentru proiect au fost emise: aviz favorabil nr. 2724/2/29.03.2024 de către Garda Forestieră Brașov (cu respectarea prevederilor art. 52, alin. (1) și (2) din O.M. nr. 694/2016, având în vedere că obiectivul se află la o distanță mai mică de 50 m de limita fondului forestier); aviz favorabil nr. 419/Z/12.12.2023 de către Direcția Județeană pentru Cultură Sibiu; acord cu privire la realizarea proiectului emis de Regia Publică Locală Ocolul Silvic Valea Frumoasei RA;

**b) cumularea cu alte proiecte** –proiectul constă în amenajarea de piste de biciclete, care se propun a fi realizate pe marginea sectorului de drum amplasat între orașul Săliște și satul Crinț, judetul Sibiu, în lungime de aproximativ 17 km în profilul longitudinal de drum;

**c) utilizarea resurselor naturale, în special a solului, a terenurilor, a apei și a biodiversității** – impact nesemnificativ, sunt utilizate cantități relativ reduse;

**d) cantitatea și tipurile de deşeuri generate/gestionate**

Deşeurile tehnologice rezultate din activitatea de construire şi activităţile anexe: cod 20.01.08 - deșeuri menajere; cod 15.01.01 - deșeuri din ambalaje de hârtie și carton; cod 15.01.02 – deșeuri din ambalaje din plastic; cod 17 01 01 – deșeuri din beton; cod 17.03.02 – deșeuri din asfalturi, altele decât cele specificate la 17 03 01; cod 17 05 04 – deşeuri din pământ şi pietre, altele decât cele specificate la 17 05 03; cod 17 04 05 – deşeuri din fier şi oţel;

**e) poluarea și alte efecte negative** – emisiile în atmosferă de la utilaje şi mijloacele de transport, precum și disconfortul fonic creat de lucrări, sunt temporare - în perioada de execuţie a lucrării, fără impact semnificativ;

**f) riscurile de accidente majore și/sau dezastre relevante pentru proiect, inclusiv cele cauzate de schimbările climatice:**

Realizarea pistei de biciclete nu are un impact negativ asupra schimbărilor climatice, utilizarea acesteia în detrimentul traficului auto contribuie semnificativ la protejarea climei.

Proiectele de mobilitate verde de tip infrastructură de rulare a bicicletelor se încadrează la domeniul de intervenție 075 – Infrastructuri pentru mersul pe bicicleta din anexa VI la Regulamentul (UE) nr. 2021/241, cu un coeficient al schimbărilor climatice de 100 %, susținând trecerea la o economie neutră din punct de vedere climatic.

Având în vedere faptul că măsura sprijină cu un coeficient de 100% obiectivul privind atenuarea schimbărilor climatice, se consideră îndeplinit principiul DNSH (a nu prejudicia în mod semnificativ) pentru acest obiectiv de mediu, investiția sprijinind trecerea la o economie neutră din punct de vedere climatic.

**g) riscurile pentru sănătatea umană:** nu este cazul.

**2. Amplasarea proiectelor:**

**a) utilizarea actuală și aprobată a terenurilor:** terenul aferent proiectului este situat în extravilanul orașului Săliște, județul Sibiu, conform certificatului de urbanism eliberat de Primăria Orașului Săliște;

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** nu este cazul;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact negativ redus, temporar, reversibil asupra factorilor de mediu pe termen scurt, doar în perioada de execuție a lucrărilor.

**c) natura transfrontalieră a impactului:** nu este cazul;

**d) intensitatea și complexitatea impactului:** se vor lua măsuri de reducere şi limitare a impactului asupra mediului;

**e) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**f) debutul, durata, frecvența și reversibilitatea preconizate ale impactului:** Impactul asupra mediului va fi în general redus, de mică intensitate și reversibil, ținând seama de specificul proiectului;

**g) cumularea impactului cu impactul altor proiecte existente și/sau aprobate:** nu este cazul;

**h) posibilitatea de reducere efectivă a impactului:** nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

* proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* investiția se înscrie în prezentare art. 48 și 54 din Legea apelor nr. 107/1996, cu modificările și completările ulterioare;
* decizia SEICA emisă de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române: pentru proiectul propus nu este necesară elaborarea SEICA;
* avizul de gospodărire a apelor nr. SB 99 din 24.07.2023 emisă de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului de prezentare;
* respectarea tuturor avizelor/punctelor de vedere, emise de celelalte autorități;
* *la începerea lucrărilor, titularul are obligația de a deține contracte valabile, încheiate cu societăți specializate pentru valorificarea/eliminarea deșeurilor rezultate;*
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările, se vor avea în vedere următoarele considerente:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform; deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor, aprobată prin Legea nr. 17/2023, titularul autorizației de construire/desființare emise de către autoritatea administrației publice locale, centrale sau de către instituțiile abilitate să autorizeze lucrările de construcții cu caracter special are obligația de a avea un plan de gestionare a deșeurilor din activități de construire și/sau desființare, după caz, prin care se instituie sisteme de sortare pentru deșeurile provenite din activități de construcție și desființare, cel puțin pentru lemn, materiale minerale - beton, cărămidă, gresie și ceramică, piatră, metal, sticlă, plastic și ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător și siguranța în construcții, precum și de a lua măsuri de promovare a demolărilor selective pentru a permite eliminarea și manipularea în condiții de siguranță a substanțelor periculoase pentru a facilita reutilizarea și reciclarea de înaltă calitate prin eliminarea materialelor nevalorificabile;
* în conformitate cu prevederile art. 17, alin. (7), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului;
* în conformitate cu prevederile art. 49, alin. (9), din O.U.G. nr. 92/2021 privind regimul deşeurilor, aprobată prin Legea nr. 17/2023, titularii pe numele cărora au fost emise autorizații de construire și/sau desființări trebuie să raporteze anual A.P.M., până la 30 aprilie a anului următor celui pentru care se raportează, conformarea cu art. 17 alin. (7);
* organizarea de şantier pentru lucrările prevăzute prin proiect va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurător; se vor avea în vedere următoarele:
* împrejmuirea corespunzătoare a zonelor de lucru, montarea de avertizoare, etc.;
* organizarea de şantier se va realiza în interiorul amplasamentului, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi corespunzătoare din punct de vedere al facilităţilor; întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;
* întreţinerea corespunzătoare a utilajelor/mijloacelor de transport utilizate în lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;
* se interzice stocarea temporară şi depozitarea carburanţilor şi substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;
* depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament;
* întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completările și modificările ulterioare şi STAS 12574/87, privind condiţiile de calitate ale aerului din zonele protejate;
* realizarea lucrărilor pe baza unui grafic de lucrări care să afecteze cel mai puţin riveranii din zonă;
* adaptarea programului de lucru în vederea respectării orelor de odihnă ale riveranilor;
* constructorul va deţine Fişe cu date de securitate pentru substanţele chimice periculoase folosite şi va respecta condiţiile impuse de acestea;
* aprovizionarea cu agregate necesare realizării investiției se va face numai din surse autorizate;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;
* titularul are obligaţia de a urmări modul de respectare a legislaţiei de mediu în vigoare, pe toată perioada de execuţie a lucrărilor şi să ia toate măsurile necesare pentru a nu se produce poluarea factorilor de mediu;
* respectarea condiţiilor de realizare a proiectului în conformitate cu avizul de gospodărire a apelor nr. SB 99 din 24.07.2023 emisă de către Sistemul de Gospodărire a Apelor Sibiu, Administrația Bazinală de Apă Olt, Administrația Națională Apele Române:
* indicatorii de calitate ai apelor pluviale evacuate în rigola/șanțul drumului comunal DC66, respectiv rețeaua hidrografică zonală, se vor încadra obligatoriu în limitele prevăzute de HG. nr. 352/2005 pentru modificarea și completarea H.G. 188/2002, normativul NTPA 001/2005;
* beneficiarul este obligat ca pe întreaga perioadă de execuție a lucrărilor să asigure scurgerea normală a apelor;
* în perioada de execuție a lucrărilor se vor lua măsurile ce se impun pentru evitarea poluării apelor de suprafață, pentru protecția factorilor de mediu, a zonelor apropiate și se va respecta întocmai tehnologia de execuție, luându-se măsuri de prevenire și combatere a poluărilor accidentale;
* pentru perioada de execuție a lucrărilor, constructorul constructorii au obligația legală de a întocmi Planul de prevenire și combatere a poluărilor accidentale și de dotare minimală a punctului de lucru cu mijloace și materiale de intervenție;
* se interzice deversarea de ape uzate neepurate sau aruncarea și depozitarea deșeurilor de orice fel în cursurile de apă sau pe malurile acestora;
* administratorul sau deținătorul investiției este obligat să anunțe la SGA Sibiu, orice accident ecologic survenit la începerea executării lucrărilor, în timpul și după terminarea acestora și să respecte deciziile privind măsurile de remediere impuse;
* beneficiarul este obligat să obțină toate acordurile și avizele prevăzute de lege necesare promovării lucrărilor de investiție;
* prin desfășurarea activităților de construcție și funcționare, nu se vor produce deteriorări ale terenurilor în proprietate publică sau privată din zonă, sau a malurilor și albiilor cursurilor de apă;
* beneficiarul are obligația să anunțe în scris SGA Sibiu cu 10 zile înainte de data începerii lucrărilor.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de 11 (unsprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV,**

**Ciprian SIMULESCU**

**ŞEF SERVICIU AVIZE, ȘEF SERVICIU CALITATEA**

**ACORDURI, AUTORIZAŢII, FACTORILOR DE MEDIU**

**Ruxanda-Maria FLORIAN Flaviu TOMUȚĂ**

**ÎNTOCMIT,** **ÎNTOCMIT,**

consilier **Nicoleta CRISTEA** consilier **Gabriela CĂPĂȚÎNĂ**